Den 13. februar 1945 var Claffy involvert i en aksjon i Hertug Skules gate 6 i Oslo, hvor motstandsmennene Adolf Bogstad, Storm Weinholdt og Frank Olsen ble overrasket av SS-Oberscharführer Wilhelm Köstinger og Claffy. Bogstad ble skutt, mens Weinholdt, hans far og Olsen ble ført til Møllergata 19 og forhørt under tortur. Syv andre motstandsmenn i Bogstads gruppe ble skutt denne natten. Weinholdt og Olsen ble senere skutt på Akershus festning 17. mars 1945.